पाएं अपने शहर की ताज़ा ख़बरें और फ्री ई-पेपरडाउनलोड करें
नागौर शहर के नजदीक अमरपुरा स्थित कायमखानियों की ढाणी में सदर थाना पुलिस टीम ने IPL मैच पर सट्टा लगाने वालों पर कार्रवाई की है। यहां एक घर से IPL के दिल्ली डेयरडेविल्स V/S पंजाब किंग्स के मैच पर पर सट्टा लगा रहे 3 सट्टेबाजों को पुलिस ने दबोचा। मौके से 12 लाख 37 हजार 90 रुपए सट्टे का हिसाब मिला है। इसके अलावा पकडे गए युवकों से 3900 रुपए नकद, एक लैपटॉप, एक LED टीवी, 10 कीपेड मोबाइल, 8 एंड्रॉइड मोबाइल, कैलकुुलेटर,हिसाब का एक रजिस्टर डायरी व सेटअप बॉक्स मयकेबल सहित कई सारा सामान जब्त किया गया हैं।
सदर थाना पुलिस टीम ने अमरपुरा स्थित कायमखानियों की ढाणी में हबीब खान पुत्र इस्माइल खान के मकान पर छापा मारा। यहां से इकबाल उर्फ़ कूची पुत्र सुगन खान (28) निवासी बच्चा खेड़ा नागौर, अल्ताफ पुत्र पप्पू खान (18) निवासी बच्चा खेड़ा नागौर व सद्दाम हुसैन पुत्र कालू खान (21) डुकोसी को गिरफ्तार किया गया है। गिरफ्तार सभी आरोपियों के खिलाफ मामला दर्ज कर जांच कोतवाली SHO जितेंद्र सिंह को सुपुर्द की गई है। जिला पुलिस अधीक्षक श्वेता धनखड़ के निर्देशन व नागौर CO विनोद सीपा के सुपरविजन में इस कार्रवाई को अंजाम दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn